Skoolhoof – Hoërskool Bekker
Ons is ‘n dinamiese dubbelmedium (Afrikaans en Engels) skool wat die gemeenskap van Magaliesburg en die breë Gauteng dien. Hier is dit vir ons belangrik dat almal verbonde aan die skool sy unieke menswees kan uitleef.
Elkeen verbonde aan Bekker kan ‘n verskil maak om ons Bekker-familie nog sterker te maak. Ons neem entoesiasties aan alles deel en ontwikkel ons volle potensiaal so dat gebalanseerde jong mense uiteindelik hul plek in die samelewing kan volstaan.
Uiteindelik is die holistiese ontwikkeling van elke leerder vir ons belangrik, karaktervorming ons prioriteit en strewe ons altyd…OM GROEN TOEKOMSDROME GOUD TE MAAK!!!!
Namens Hoërskool Bekker wil ek vir jou as voornemende Bekker-riet byvoorbaat baie hartlik welkom heet. Omdat jy vir ons baie belangrik is, is ons opgewonde daaroor dat jy dit oorweeg om deel te word van die Bekkergees en –tradisie. Soos baie oudleerders tydens reünies getuig, is Hoërskool Bekker meer as net ‘n skool, dit is ‘n leefwyse, wat ‘n geweldige impak op elkeen se vormingsjare gehad het. Hier word jarelange vriende gemaak en net die mooiste herinneringe gekoester. Jy het nou kans om deel hiervan te word.
Aan jou as nuwe leerder: Hoërskool Bekker is jou skool, want jy is die skool! Gryp al die geleenthede met albei hande aan. Slegs op dié wyse kan jy jouself ontdek en ontwikkel. Terseldertyd bou jy aan ‘n puik skool en maak jy jou eieGROEN TOEKOMSDROME GOUD!!!
Ek’s ‘n trotse ‘Bekker-riet’